laion/Wikipedia-Exotic huggingface dataset:
অনুরাধা মেনন

অনুরাধা মেনন হলেন একজন ভারতীয় টেলিভিশন অভিনেত্রী এবং থিয়েটার শিল্পী। লোলা কুট্টি, চ্যানেল ভি-এর জনপ্রিয় ভিডিও জকি হছে তাঁর এক পরিবর্তিত রূপ। তিনি চ্যানেল ভি-তে ভিজে লায়লা হিসেবেও উপস্থিত হয়ে থাকেন। অনুরাধা মূলত কেরালার বাসিন্দা হলেও তিনি তাঁর শৈশবের অধিকাংশ সময় চেন্নাইয়ে অতিবাহিত করেছেন। তাঁর বাবা মোহন মেনন এবং মা মিনি মেনন বিজ্ঞাপন শিল্পে কাজ করতেন। অনুরাধা মেনন স্কুলে থিয়েটার প্রযোজনায় অংশগ্রহণ করতেন। তিনি বেশ কয়েক বছর ধরে দ্য মাদ্রাজ প্লেয়ার্সের সাথে সংযুক্ত রয়েছেন। ২০০০ সালে, তিনি দ্য মাদ্রাজ প্লেয়ার্সের লিজার্ড ওয়াল্টয এ (চেতন শাহ দ্বারা রচিত এবং ভাগীরথী নারায়ণ দ্বারা পরিচালিত) শুভ্রা চরিত্রে অভিনয় করেছেন। তিনি লন্ডনের লন্ডন স্কুল অফ ড্রামা নামে একটি থিয়েটার স্কুলে এক বছর যাবত পড়াশোনা করেছেন। তারপরে, তিনি ভারতের ইংলিশ থিয়েটার কেন্দ্রে যোগদান করার জন্য মুম্বই চলে আসেন। মুম্বাইয়ের মঞ্চ নাটকে অভিনয় করার মাধ্যমে তিনি মঞ্চ অভিনয় জগতে পদার্পণ করেন। তিনি দিব্য পলতের দ্য ভারডিক্টে গভর্নেস চরিত্রে অভিনয় করেছেন। এই নাটকে তাঁকে ভারী মালয়ালি উচ্চারণ করে অভিনয় করার প্রয়োজন হয়েছিল এবং এটিই তাঁকে টেলিভিশনের লোলা কুট্টি চরিত্রে অভিনয় করার সুযোগ করে দিয়েছিল। ২০০৪ সালে, একজন প্রযোজকের হিসেবে অডিশন দেওয়ার সময়, তাঁকে চ্যানেল ভি-এর একজন ভিজে হিসেবে নির্বাচন করা হয়। চ্যানেল ভি-এর তৎকালীন ভিজে গৌরভ তৎক্ষণাৎ তাঁকে চ্যানেল ভি-এর একটি অনুষ্ঠানের জন্য সুপারিশ করেন, যেখানে তিনি "লোলা কুট্টি" হিসেবে সকলের প্রশংসা কুড়িয়েছিলেন। লোলা কুট্টি হিসেবে বিখ্যাত হওয়ার পরে অনুরাধা মেনন বেশ কিছু চলচ্চিত্রে অভিনয় করার অফার পেয়েছিলেন, তবে আজও তিনি মঞ্চকে অগ্রাধিকার দেন। তিনি জেন কথা ও স্যামি!-সহ (দুটোই লিলেট দুবে দ্বারা পরিচালিত) বেশ কয়েকটি উল্লেখযোগ্য নাটকে অভিনয় করেছেন। স্যামি! নাটকে দুই চরিত্রে অভিনয় করার জন্য তিনি পুরস্কার লাভ করেছেন। অতঃপর তিনি সরোজিনী নাইডুসহ বহু গুরুত্বপূর্ণ চরিত্রে অভিনয় করেন। অনলি উইমেন (দীশ মারিওয়ালা দ্বারা পরিচালিত) নামক নাটকে তিনি জুঁই নামক এক নার্সের চরিত্রে অভিনয় করেছেন। অনুরাধা মেনন, (মাঝে মাঝে শুধুমাত্র অনু মেনন নামে পরিচিত), লোলা কুট্টির পরে স্ট্যান্ড-আপ কৌতুক অভিনেতার টুপি ধারণ করেছেন। ব্র্যাড শেরউড এবং কলিন মোচরি যখন ভারত ভ্রমণে এসেছিলেন তখন অনুরাধা তাঁদের থেকে স্ট্যান্ড-আপ কৌতুকের বেশ কিছু শিক্ষা লাভ করেন। তাঁর স্ট্যান্ড-আপ স্পেশাল ওয়ান্ডার মেনন প্রাইম ভিডিওতে ২০১৯ সালে প্রকাশ করা হয়েছে। তিনি নিজের রূপে বীর দাসের প্রাইম ভিডিও সিরিজ জেস্টেশনেও অভিনয় করেছেন। "Rationalism vs mysticism"। ১ ডিসেম্বর ২০০০। ৮ জানুয়ারি ২০০৮ তারিখে মূল থেকে আর্কাইভ করা। সংগ্রহের তারিখ ৫ ডিসেম্বর ২০০৬।  "Zen and the art of storytelling."। The Hindu। Chennai, India। ২০০৫-০৮-০১। ২০১২-১১-০৭ তারিখে মূল থেকে আর্কাইভ করা। সংগ্রহের তারিখ ২০০৬-১২-০৫।  "From Kutty's Kitty"। ৮ এপ্রিল ২০০৫। ৮ এপ্রিল ২০০৫ তারিখে মূল থেকে আর্কাইভ করা। সংগ্রহের তারিখ ৫ ডিসেম্বর ২০০৬।  "In all seriousness"। ২০ আগস্ট ২০০৫। ১ ডিসেম্বর ২০০৬ তারিখে মূল থেকে আর্কাইভ করা। সংগ্রহের তারিখ ৫ ডিসেম্বর ২০০৬।  "Piercing the veil"। ২০০৬-০৭-২৪। ২০০৭-০৩-০৭ তারিখে মূল থেকে আর্কাইভ করা। সংগ্রহের তারিখ ২০০৬-১২-০৫।  Lola Kutty: Beauty on Duty Lola ke bol on indya!: A chat with Lola Kutty
হাসানপুর রেলওয়ে স্টেশন

হাসানপুর রেলওয়ে স্টেশন বাংলাদেশের চট্টগ্রাম বিভাগের কুমিল্লা জেলার নাঙ্গলকোট উপজেলায় অবস্থিত একটি রেলওয়ে স্টেশন। ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে হাসানপুর রেলওয়ে স্টেশন তৈরি করা হয়। হাসানপুর রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: সূবর্ণ এক্সপ্রেস পাহাড়িকা এক্সপ্রেস মহানগর প্রভাতী\গোধুলী এক্সপ্রেস উদয়ন এক্সপ্রেস মেঘনা এক্সপ্রেস মহানগর এক্সপ্রেস তূর্ণা এক্সপ্রেস বিজয় এক্সপ্রেস সোনার বাংলা এক্সপ্রেস ময়মনসিংহ এক্সপ্রেস কর্ণফুলী এক্সপ্রেস ঢাকা\চট্টগ্রাম মেইল সাগরিকা এক্সপ্রেস চট্টলা এক্সপ্রেস লাকসাম কমিউটার জালালাবাদ এক্সপ্রেস ও লোকাল ট্রেন। "নাঙ্গলকোটে রেললাইন কর্তন মহানগর গোধূলি লাইনচ্যুত | প্রথম পাতা | The Daily Ittefaq"। archive1.ittefaq.com.bd। সংগ্রহের তারিখ ২০২০-০৩-১৮। [স্থায়ীভাবে অকার্যকর সংযোগ] Comilla.tv। "নাঙ্গলকোটে রেললাইনের পাশ থেকে অজ্ঞাত যুবকের লাশ উদ্ধার"। comilla tv। সংগ্রহের তারিখ ২০২০-০৩-১৮। [স্থায়ীভাবে অকার্যকর সংযোগ] "রেলওয়ে - বাংলাপিডিয়া"। bn.banglapedia.org। সংগ্রহের তারিখ ২০২০-০৩-১৪।
আলুকদিয়া ইউনিয়ন

আলুকদিয়া ইউনিয়ন বাংলাদেশের খুলনা বিভাগের চুয়াডাঙ্গা জেলার চুয়াডাঙ্গা সদর উপজেলার একটি ইউনিয়ন পরিষদ। এটি ৫১.৮০ কিমি২ (২০.০০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩০,০৬১ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ৩টি। আলুকদিয়া আকুন্দবাড়িয়া হুচুকপাড়া ঝোড়াঘাটা মনিরামপুর রাজাপুর পীতম্বরপুর পীরপুর হাতিকাটা দৌলতদিয়াড়-৮ দৌলতদিয়াড়-৯ "আলুকদিয়া ইউনিয়ন"। বাংলাদেশ জাতীয় তথ্য বাতায়ন। ২০১৯-০৮-৩১ তারিখে মূল থেকে আর্কাইভ করা। সংগ্রহের তারিখ ২০১৯-০৮-১৫।  "বাংলাদেশ পরিসংখ্যান ব্যুরো (বিবিএস)"। সংগ্রহের তারিখ ২০২০-০২-১৬।
টমাস রাউটলেজ

টমাস উইলিয়াম রাউটলেজ (ইংরেজি: Thomas Routledge; জন্ম: ১৮ এপ্রিল, ১৮৬৭ - মৃত্যু: ৯ মে, ১৯২৭) ল্যাঙ্কাশায়ারের লিভারপুল এলাকায় জন্মগ্রহণকারী ইংরেজ বংশোদ্ভূত দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯২ থেকে ১৮৯৬ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল ও ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন টমি রাউটলেজ নামে পরিচিত টমাস রাউটলেজ। ১৮৮৯-৯০ মৌসুম থেকে ১৮৯৬-৯৭ মৌসুম পর্যন্ত টমাস রাউটলেজের প্রথম-শ্রেণীর খেলোয়াড়ী জীবন চলমান ছিল। ঊনবিংশ শতকের শেষ দশকে ট্রান্সভালের পক্ষে খেলেন। এ পর্যায়ে সফরকারী ইংরেজ দলের বিপক্ষে চারটি টেস্টে অংশ নিয়েছিলেন তিনি। সবগুলো টেস্টই নিজ দেশে খেলেছিলেন। ক্রিজে নেমেই মারমুখী ভূমিকায় অবতীর্ণ হতেন তিনি। একটি বাদে প্রায়শই দলকে চমৎকারভাবে সূচনা এনে দিতে ব্যর্থ হয়েছেন। কেবলমাত্র দুইবার ইনিংসে অর্ধ-শতরান করেছেন তিনি। প্রথম-শ্রেণীর ক্রিকেটে টমাস রাউটলেজ তার সর্বোচ্চ রান তুলেন ৭৭। ১৮৯৩-৯৪ মৌসুমে কেপটাউনে অনুষ্ঠিত কারি কাপের খেলায় ইস্টার্ন প্রভিন্সের বিপক্ষে এ সংগ্রহটি করেন। ১৮৯৪ সালে ইংল্যান্ড গমনার্থে দক্ষিণ আফ্রিকার দল নির্বাচনকল্পে সভা বসে। ঐ দিনই তিনি প্রথম-শ্রেণীবিহীন খেলায় সেঞ্চুরি করেছিলেন। এ ফলাফলে দলে তার স্থান নিশ্চিত হয়ে যায়। ঐ সফরে ২৪টি খেলার আয়োজন করা হলেও কোন খেলাই প্রথম-শ্রেণীর ক্রিকেটের মর্যাদাপ্রাপ্ত হয়নি। তবে, অনেকগুলো কাউন্টি ক্লাবই প্রথম-শ্রেণীর মর্যাদার অধিকারী ছিল। সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন টমাস রাউটলেজ। ১৯ মার্চ, ১৮৯২ তারিখে কেপ টাউনে সফররত ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২১ মার্চ, ১৮৯৬ তারিখে একই মাঠে ও একই দলের বিপক্ষে সর্বশেষ টেস্টে অংশ নেন তিনি। ১৮৯১-৯২ মৌসুমে সফরকারী ইংল্যান্ড দলের বিপক্ষে কেপটাউনে প্রথম টেস্টে অংশ নেন। ইংল্যান্ডের বিপক্ষে অংশগ্রহণকৃত টেস্টগুলোয় তাকে বড় ধরনের কোন ইনিংস খেলতে দেখা যায়নি। এছাড়াও তিনি ১৮৯০ থেকে ১৮৯৫-৯৬ মৌসুম পর্যন্ত তিন খেলার সিরিজ খেলেছেন। তবে, চার টেস্টে তিনি ৯.০০ গড়ে রান তুলেন। ব্যক্তিগত সর্বোচ্চ করেন ২৪ রান। ইংল্যান্ড দল সিরিজে একচ্ছত্র প্রভাব বিস্তার করে। প্রত্যেকটি খেলাতেই স্বাচ্ছন্দ্যে জয়লাভ করে সফরকারী দলটি। ৯ মে, ১৯২৭ তারিখে ৬০ বছর বয়সে কো ডারহাম এলাকার বিলিংহামে টমাস রাউটলেজের দেহাবসান ঘটে। ১৯২৭ সালে তার মৃত্যুর পর উইজডেনে কোন শোকসংবাদ প্রকাশিত হয়নি। World Cricketers - A Biographical Dictionary by Christopher Martin-Jenkins, published by Oxford University Press (1996). The Wisden Book of Test Cricket, Volume 1 (1877-1977) compiled and edited by Bill Frindall, published by Headline Book দান্তে পার্কিন গবো অ্যাশলে ইস্টার্ন প্রভিন্স ক্রিকেট দল দক্ষিণ আফ্রিকান টেস্ট ক্রিকেটারদের তালিকা টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা ইএসপিএনক্রিকইনফোতে টমাস রাউটলেজ (ইংরেজি) ক্রিকেটআর্কাইভে টমাস রাউটলেজ (সদস্যতা প্রয়োজনীয়) (ইংরেজি)
মোরান সরকার

মোরান সরকার পাঞ্জাবি রানী ছিলেন যিনি ১৮০২ সালে পাঞ্জাবের মহারাজা রঞ্জিত সিংকে বিয়ে করেছিলেন। রানী হওয়ার আগে তিনি নর্তকী মেয়ে ছিলেন। মহারাজা আকালি ফুল সিং তার সাথে বিবাহ বন্ধনে আবদ্ধ হয়েছিলেন । মাই মুরান লাহোর ও অমৃতসরের নিকটবর্তী মাখনপুরে একটি মুসলিম পরিবারে জন্মগ্রহণ করেছিলেন তিনি পরে ২১ বছর বয়সে লাহোরের মহারাজা হওয়ার এক বছর পরে মহারাজা রঞ্জিত সিংহের সাথে বিবাহ বন্ধনে আবদ্ধ হন এবং আনুষ্ঠানিকভাবে তাকে মহারাণী সাহিবা নামে নামকরণ করা হয়। তিনি নর্তকী মেয়ে ছিলেন। মহারাজা রণজিৎ সিং তাঁর সাথে ভারত ও পাকিস্তানের পাঞ্জাব অঞ্চলে দেখা করতেন। অমৃতসর ও লাহোরের মাঝামাঝি সময়ে মহারাজা রঞ্জিত সিংহের বড়দাড়িতে তিনি তাঁর জন্য নাচতেন। জায়গাটিকে পুল কঞ্জরী বলা হয়েছিল তবে এখন এর নাম বদলে 'পাল মুরান ' করা হয়েছে। তিনি রানি মুরণের নামে একটি মুদ্রা প্রচলন করেছিলেন। এ কারণে লাহোরের লোকেরা তাকে মুরন সরকার বলে সম্বোধন করতে শুরু করে। তিনি শিল্পকলা এবং বিদ্যায় খুব জ্ঞাত হিসাবে বিবেচিত হতেন। তিনি তাঁর জনহিতকর কাজ এবং মহারাজের দৃষ্টি আকর্ষণ করেন। মোরণের অনুরোধে মহারাজা মসজিদ-তা-তাওয়াইফান নামে একটি মসজিদ নির্মাণ করেন, যা ১৯৯৯ সালে লাহোরের মাই মুরন মসজিদ নামকরণ করা হয়। । এটি লাহোরের বাজারে এখন শাহ আলমি গেটের কাছে পাপ্পর মান্ডি নামে পরিচিত। মহারাজা রঞ্জিত সিংয়ের সাথে তাঁর জীবন কাহিনী মনভীন সন্ধু একটি নাটক তৈরি করেছিলেন এবং এটি কেওয়াল ধালিওয়াল পরিচালিত করেছিলেন। পুল মুরান লাহোরে শিখ আমল ডান্স বার বাই-নাচ উপনিবেশিক ভারতে পতিতাবৃত্তি ভারতে পতিতাবৃত্তি গুগল ম্যাপে মাই মুরান মসজিদের লিঙ্ক উইকিউকমন্সে মাই মুরান মসজিদের আরও ছবি "Mosque of Moraan Tawaif — built by the beloved wife of Maharaja Ranjeet Singh - Daily Times Pakistan"।  "Moran, the mystery woman"। Tribune India। সংগ্রহের তারিখ ২৭ জানুয়ারি ২০১২।  "HARKING BACK: Mai Moran and ever-changing face of Pappar Mandi"। সংগ্রহের তারিখ ১৭ জানুয়ারি ২০২০।  "Mosque of Moraan Tawaif — built by the beloved wife of Maharaja Ranjeet Singh - Daily Times Pakistan"।  "The man with 20 wives"। Telegraph India। সংগ্রহের তারিখ ২৭ জানুয়ারি ২০১২।  "Memories of a Dancing Peacock - Indian Express"।  "Two emperors in the same mould"। Tribune India। সংগ্রহের তারিখ ২৭ জানুয়ারি ২০১২।  "Mosque of Moraan Tawaif — built by the beloved wife of Maharaja Ranjeet Singh - Daily Times Pakistan"। সংগ্রহের তারিখ ১৭ জানুয়ারি ২০২০।  "Fame and infamy"। Business Line। সংগ্রহের তারিখ ২৮ জানুয়ারি ২০১২।  "Maharaja-Moran relationship in new light"। Tribune India। সংগ্রহের তারিখ ২৭ জানুয়ারি ২০১২।  "The Sunday Tribune - Spectrum"।
লাভ আজকাল পরশু

লাভ আজ কাল পরশু হচ্ছে একটি বাংলা ভারতীয় চলচ্চিত্র এসভিএফ এন্টারটেইনমেন্ট দ্বারা প্রযোজিত । অর্জুন চক্রবর্তী মধুমিতা সরকার পাওলি দাম অনিন্দিতা বোস
রওশন আলী

রওশন আলী (১২ এপ্রিল ১৯২১-১৯ আগস্ট ১৯৯৪) বাংলাদেশের যশোর জেলার রাজনীতিবিদ, আইনজীবী, মুক্তিযোদ্ধা ও যশোর-৩ আসনের সাবেক সংসদ সদস্য। ১৯৮৫ সালে রাষ্ট্রপতি স্বর্ণপদক পান তিনি। রওশন আলী ১২ এপ্রিল ১৯২১ সালে যশোর সদর উপজেলার তেঘোরিয়া গ্রামে জন্মগ্রহণ করেন। তার পিতা মাদার বক্স বিশ্বাস। তিনি ১৯৩৯ সালে যশোর সম্মিলনী ইনস্টিটিউশন থেকে প্রবেশিকা ও ১৯৪১ সালে উচ্চ মাধ্যমিক পাশ করে ১৯৫১ সালে কলকাতার রিপন কলেজ থেকে গ্রাজুয়েট হন। ১৯৫১ সালে তিনি কোলকাতা বিশ্ববিদ্যালয় থেকে আইন শাস্ত্রে ডিগ্রি অর্জন করে ১৯৫২ সালে আইন পেশায় নিয়োজিত হন ও যশোর আইনজীবী সমিতির সদস্য হন। রওশন আলী ১৯৫০ সালে আওয়ামী লীগে যোগ দেন। তিনি ১৯৫৫ সালে যশোর জেলা আওয়ামী লীগের সাধারণ সম্পাদক নির্বাচিত হয়ে ১৯৭২ সাল পর্যন্ত তিনি এ পদে ছিলেন। এর পর যশোর জেলা আওয়ামী লীগের সভাপতি হিসেবে আমৃত্যু দায়িত্ব পালন করেন। ১৯৮৫ সাল থেকে আমৃত্যু বাংলাদেশ আওয়ামী লীগের কেন্দ্রীয় কার্যনির্বাহী কমিটির সদস্য হিসাবেও দায়িত্ব পালন করেন তিনি। ১৯৭০ সালে আওয়ামী লীগের মনোনয়ন নিয়ে যশোর সদর ও বাঘারপাড়া আসন থেকে পাকিস্তান জাতীয় পরিষদের সদস্য (এমএনএ) নির্বাচিত হন। ১৯৭১ সালের স্বাধীনতা যুদ্ধে তিনি ভারতে অবস্থান করেন। তিনি ১৯৭২ সালে খসড়া সংবিধান প্রণয়ন কমিটির সদস্য ছিলেন। বাংলাদেশের গণপরিষদেরও তিনি সদস্য ছিলেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের মনোনয়ন নিয়ে বিলুপ্ত যশোর-৯ (যশোর সদর) আসন থেকে সংসদ সদস্য নির্বাচিত হয়েছিলেন। ১৯৭৫ সালে তিনি বাকশালে যোগদান করে যশোরের গভর্ণর হন। এর পর তিনি ১৯৯১ সালের পঞ্চম জাতীয় সংসদ নির্বাচনে যশোর-৩ আসন থেকে আওয়ামী লীগের মনোনয়ন নিয়ে পুনরায় সংসদ সদস্য নির্বাচিত হন। ১৯৮৬ সালের তৃতীয় জাতীয় নির্বাচনে প্রার্থী হয়ে তিনি পরাজিত হয়েছিলেন। ১৯৮৫ সালে তিনি রাষ্ট্রপতি স্বর্ণপদক পান। তিনি ১৯৮৫ সালে বাংলাদেশ কো অপারেটিভ ইন্সুরেন্সের প্রতিষ্ঠাতা পরিচালক ছিলেন। তিনি ১৯৮২-৮৩ এবং ১৯৮৬ সাল পর্যন্ত যশোর আইনজীবী সমিতির তিনবারের নির্বাচিত সভাপতি ছিলেন। তিনি বাংলাদেশ জাতীয় সমবায় শিল্প সমিতি ও জাতীয় সমবায় ইউনিয়নের সভাপতি ছিলেন। রওশন আলী ১৯ আগস্ট ১৯৯৪ সালে মৃত্যুবরণ করেন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ মার্চ ২০২০।  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ মার্চ ২০২০।  "রওশন আলী"। প্রথম আলো। সংগ্রহের তারিখ ১৮ মার্চ ২০২০।  "যশোরের কৃতি সন্তান স্বাধীনতা সংগ্রামী রওশন আলীর আজ ২৩তম মৃত্যুবার্ষিকী"। দৈনিক গ্রামের কাগজ। ১৯ আগস্ট ২০১৭। সংগ্রহের তারিখ ১৮ মার্চ ২০২০। [স্থায়ীভাবে অকার্যকর সংযোগ] "রওশন আলী / Roushan Ali (1921-1994)"। jessore.info। ২০১৯-০৫-১২ তারিখে মূল থেকে আর্কাইভ করা। সংগ্রহের তারিখ ২০২০-০৩-১৮।
শিবকালী ভট্টাচার্য

শিবকালী ভট্টাচার্য (ইংরাজী : Shibkali Bhattacharyya) (জন্ম- ২৮ আগস্ট, ১৯০৮ - মৃত্যু- ২৮ আগস্ট, ১৯৯২) আয়ুর্বেদাচার্য উপাধিতে ভূষিত রবীন্দ্র পুরস্কার প্রাপ্ত বিশিষ্ট আয়ুর্বেদ বিশেষজ্ঞ । শিবকালী ভট্টাচার্য জন্মেছেন অবিভক্ত বাংলার (বর্তমানে বাংলাদেশ) খুলনা জেলায় । পিতার নাম চিরঞ্জীব ভট্টাচার্য । স্কুলে পড়াশোনার সময় থেকেই গাছপালা নিয়ে চর্চা শুরু করেন। কিন্তু ছাত্রজীবনে অসহযোগ আন্দোলনে জড়িয়ে পড়েন এবং ঘটনাপ্রবাহে প্রথমে উত্তর চব্বিশ পরগনা জেলার বসিরহাট অঞ্চলে দন্ডিহাটে কিছুদিন অতিবাহিত করেন । ১৯৩৬ খ্রিস্টাব্দে স্থায়ীভাবে কলকাতায় আসেন। অগ্রজ কবিরাজ বিজয়কালী ভট্টাচার্যের উৎসাহে আয়ুর্বেদের প্রতি আকৃষ্ট হন। প্রখ্যাত আয়ুর্বেদবিশেষজ্ঞ শচীন্দ্র বিদ্যাভূষণ, জ্যোতিষ সরস্বতী, হারাণ চক্রবর্তী, গণনাথ সেন, নলিনীরঞ্জন সেন প্রমুখের সান্নিধ্য লাভ করেন । পরবর্তীকালে বিশিষ্ট বিজ্ঞানী ডঃ পি কে বসু, ডঃ অসীমা চট্টোপাধ্যায়, ডঃ বিষ্ণুপদ মুখার্জি, ডঃ এ কে বড়ুয়া, ডঃ বি সি কুন্ডু, ডঃ আর এন চক্রবর্তী প্রমুখ মনীষীবৃন্দের সৌহার্দ্য লাভ করেন তিনি । এঁদের সহযোগিতায় আধুনিক যুগে আয়ুর্বেদশাস্ত্রকে বাঁচিয়ে রাখতে বিশেষ উদ্যোগ নিয়েছিলেন। শ্যামাদাস বৈদ্যশাস্ত্রপীঠ এবং কলকাতার জে বি রায় স্টেট আয়ুর্বেদিক মেডিক্যাল কলেজে ১৯৪২ খ্রিস্টাব্দ হতে ১৯৪৭ খ্রিস্টাব্দ পর্যন্ত রসায়নবিদ্যার অধ্যাপনা এবং ১৯৬৭ খ্রিস্টাব্দ হতে পাঁচ বৎসর ভেষজ বিজ্ঞানে অধ্যাপনা করেন । ওই সময়ে তিনি নিজেও উদ্ভিদবিজ্ঞানের জ্ঞানপিপাসু ছাত্র হয়ে প্রখ্যাত বৈজ্ঞানিকদের সান্নিধ্যে আসেন । ভেষজ নিয়ে বহু গবেষণা করেছেন আর সেগুলি সুবিশাল গবেষণা-গ্রন্থমালা এগারোটি খণ্ডে 'চিরঞ্জীব বনৌষধি'তে প্রকাশিত হয়েছে । অধ্যাপনার পাশাপাশি আয়ুর্বেদকে জনপ্রিয় করার জন্য কয়েকটি গ্রন্থ রচনা করেছেন, যুগ্মসম্পাদনায় নিজে প্রধান অংশ গ্রহণ করছেন। 'আয়ুর্বেদীয় পরিভাষা পরিক্রমা' নামক এক বিশিষ্ট গ্রন্থের সম্পাদনা করেছেন এবং সেটি পাঠ্যপুস্তক হিসাবে গৃহীত হয়েছে । দেশজসম্পদ ও সংস্কৃতির প্রতি শিবকালীর ছিল অসীম মমত্ববোধ। তার ফলেই প্রবল অনুসন্ধিৎসা নিয়ে আয়ুর্বেদশাস্ত্রকে সমৃদ্ধ করতে দীর্ঘকাল ঘুরে বেড়িয়েছেন এদেশের বনে ও প্রান্তরে। চেনা-অচেনা মূল্যবান বনৌষধি সংগ্রহ করে পরীক্ষা করেছেন তাদের গুণাগুণ। বিভিন্ন চিকিৎসায় তাদের বিজ্ঞানসম্মত প্রয়োগ সম্ভব কিনা - সে বিষয়ে নিজে নিশ্চিত হয়েছেন । তারই সেই নিরলস অন্বেষার ফলশ্রুতি -চিরঞ্জীব বনৌষধি ধনী-দরিদ্র নির্বিশেষে সমস্ত জনসাধারণের মঙ্গলার্থে। গ্রন্থমালার ভাষা সাহিত্যরসসম্পৃক্ত, সুললিত ও সহজবোধ্য। বিজ্ঞানের সাথে সাহিত্যরসের সার্থক যোজনা বাংলাসাহিত্যে যেন এক সম্পদ। আর ঠিক সে কারণেই চিরঞ্জীব বনৌষধি বইটির জন্য পশ্চিমবঙ্গ সরকার তথা পশ্চিমবঙ্গ বাংলা আকাদেমি কর্তৃক তিনি ১৯৭৮ খ্রিস্টাব্দে সম্মানিত হলেন রবীন্দ্র পুরস্কারে। ১৯৬৯ খ্রিস্টাব্দে পশ্চিমবঙ্গ আয়ুর্বেদ পরিষদ অর্থাৎ স্টেট আয়ুর্বেদ ফ্যাকাল্টি বোর্ড তাঁকে 'আয়ুর্বেদাচার্য' এবং দিল্লির শ্রীবিদ্বৎ বৈদ্য পরিষদ 'প্রাণাচার্য' উপাধিতে ভূষিত করে । তিনি এশিয়াটিক সোসাইটির বার্কলে মেডেল এবং দিল্লি বিশ্ববিদ্যালয়ের নরসিংহ দাস আগরওয়ালা পুরস্কার লাভ করেন । আয়ুর্বেদাচার্য শিবকালী ভট্টাচার্য ৮৪ বৎসর বয়সে ১৯৯২ খ্রিস্টাব্দের ২৮ শে আগস্ট কলকাতায় প্রয়াত হন । অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯, পৃষ্ঠা ৩৮৬, আইএসবিএন ৯৭৮-৮১-৭৯৫৫-২৯২-৬ আনন্দ পাবলিশার্স কলকাতা প্রকাশিত চিরঞ্জীব বনৌষধি (১ম-১১শ খন্ড) আইএসবিএন ৯৭৮-৮১-৭০৬৬-৬১১-০
শর্শদি রেলওয়ে স্টেশন

শর্শদি রেলওয়ে স্টেশন বাংলাদেশের চট্টগ্রাম বিভাগের ফেনী জেলার ফেনী সদর উপজেলায় অবস্থিত একটি রেলওয়ে স্টেশন। ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে শর্শদি রেলওয়ে স্টেশন তৈরি করা হয়। শর্শদি রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: সূবর্ণ এক্সপ্রেস পাহাড়িকা এক্সপ্রেস মহানগর প্রভাতী\গোধুলী এক্সপ্রেস উদয়ন এক্সপ্রেস মেঘনা এক্সপ্রেস মহানগর এক্সপ্রেস তূর্ণা এক্সপ্রেস বিজয় এক্সপ্রেস সোনার বাংলা এক্সপ্রেস ময়মনসিংহ এক্সপ্রেস কর্ণফুলী এক্সপ্রেস ঢাকা\চট্টগ্রাম মেইল সাগরিকা এক্সপ্রেস চট্টলা এক্সপ্রেস লাকসাম কমিউটার জালালাবাদ এক্সপ্রেস ও লোকাল ট্রেন। "ফেনীতে অজ্ঞাতপরিচয় যুবকের মরদেহ উদ্ধার"। banglanews24.com। সংগ্রহের তারিখ ২০২০-০৩-১৮।  প্রতিবেদক, নিজস্ব। "ঢাকা-চট্টগ্রাম রেল রুটে ট্রেন চলাচল বন্ধ"। DailyInqilabOnline। সংগ্রহের তারিখ ২০২০-০৩-১৮।  "রেলওয়ে - বাংলাপিডিয়া"। bn.banglapedia.org। সংগ্রহের তারিখ ২০২০-০৩-১৪।
বিজয়শ্রী রাউত্রে

বিজয়শ্রী রাউত্রে হলেন ভারতের ওড়িশার একজন রাজনীতিবিদ । তিনি ১৯৯০ সাল থেকে বাসুদেবপুর (ওড়িশা বিধানসভা নির্বাচনী এলাকা) প্রতিনিধিত্ব করেন । ADR। "Bijayshree Routray:Constituency- Basudevpur - Affidavit Information of Candidate:"।  "COUNCIL_MINISTERS" (পিডিএফ)। ২০১৫-০৪-৩০ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৬-০৫-২৪।  State cabinet ministers of Odisha "Odishahelpline"। ১ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০২০।
সুপ্রিয়া পিলগাঁওকর

সুপ্রিয়া পিলগাঁওকর (জন্ম: ১৭ই আগস্ট ১৯৬৭; প্রায়শই তাঁর পর্দার নাম সুপ্রিয়া দিয়ে পরিচিত) হলেন হিন্দি এবং মারাঠি ভাষার অভিনেত্রী। তিনি হিন্দি এবং মারাঠি অভিনয় জগতের পরিচিত মুখ শচীন পিলগাঁওকরের স্ত্রী। সুপ্রিয়া ১৯৬৭ সালের ১৭ই আগস্ট তারিখে ভারতের মহারাষ্ট্রের মুম্বইয়ের একটি মহারাষ্ট্রীয় ব্রাহ্মণ পরিবারে "সুপ্রিয়া সবনিস" নামে জন্মগ্রহণ করেছেন। শচীন পিলগাঁওকর পরিচালিত নাভরি মিলে নাভ্রায়লা নামক মারাঠি চলচ্চিত্রে অভিনয়ের সময়, শচীনের সাথে তাঁর সর্বপ্রথম দেখা হয়েছিল। ১৯৮৫ সালে তাঁরা বিবাহ বন্ধনে আবদ্ধ হন, উক্ত সময়ে সুপ্রিয়ার বয়স মাত্র ১৮ ছিল। তাদের দুজনের একটি কন্যা সন্তান রয়েছে, যার নাম শ্রিয়া পিলগাঁওকর; তিনি একজন চলচ্চিত্র অভিনেত্রী। সুপ্রিয়া পিলগাঁওকর তাঁর অভিনয় জীবনে বেশ কয়েকটি টেলিভিশন ধারাবাহিকে অভিনয় করেছেন; যার মধ্যে তু তু ম্যঁয় ম্যঁয়, কুছ রং প্যায়ার কে অ্যায়সে ভি, শশুরাল গেন্দা ফুল, রাধা কি বেটিয়াঁ কুছ কর দিখায়েগী এবং কড়ভী খাট্টী মিঠী উল্লেখযোগ্য। তিনি ১৯৯২ সালে ডিডি ন্যাশনালে প্রচারিত টেলিভিশন ধারাবাহিক শিতিজ ইয়ে নাহিতে অভিনয়ের মাধ্যমে অভিনয় এবং একই সাথে টেলিভিশন জগতে পদার্পণ করেন; উক্ত ধারাবাহিকে তিনি নিশা নামক চরিত্রে অভিনয় করেছেন। অতঃপর ১৯৯৪ সালে, তু তু ম্যঁয় ম্যঁয় এক শাশুড়ি এবং পুত্রবধূর মধ্যে পার্থক্য এবং স্নেহের এক হাস্যরসাত্মক চিত্রায়নে অভিনয় করেছিলেন। উক্ত ধারাবাহিকে পিলগাঁওকর পুত্রবধূর চরিত্রে অভিনয় করেছিলেন। তু তু ম্যঁয় ম্যঁয়-এর দ্বিতীয় সংস্করণ কড়ভী খাট্টী মিঠী-তে তিনি এক নতুন চরিত্রে অভিনয় করেছেন; পূর্বের বিপরীত অর্থাৎ এবার তিনি শাশুড়ির চরিত্রে অভিনয় করেছেন। ২০১১ সালে, তিনি স্টার প্লাসে প্রচারিত কৌতুক অনুষ্ঠান কমেডি কা মহা মুকাবলায় একজন প্রতিযোগী হিসেবে অংশগ্রহণ করেছেন; যেখানে তিনি "শেখর কে মুভারস" দলের একজন সদস্য ছিলেন। মারাঠি চলচ্চিত্রেও সুপ্রিয়ার বেশ উল্লেখযোগ্য অবদান রয়েছে। তিনি তাঁর অভিনীত চলচ্চিত্রের মধ্যে বেশ কয়েকটি চলচ্চিত্রে তাঁর স্বামী শচীন পিলগাঁওকরের সাথে অভিনয় করেছেন; সেগুলির মধ্যে উল্লেখযোগ্য হলো: নাভরি মিলে নাভ্রায়লা, মাঝা পতি করোড়পতি, আশী হি বানওয়া বানভী, আত্যা ঘরত ঘরোবা। এই চলচ্চিত্রগুলোর মধ্যে বেশ কয়েকটি ব্যবসায়িক দিক থেকে সফল। এছাড়াও পিলগাঁওকর আওয়ারা পাগল দিওয়ানা, এতবার, দিওয়ানে হুয়ে পাগল, বরসাতের মতো চলচ্চিত্রে অভিনয় করেছেন। ২০০৫ সালে, সুপ্রিয়া এবং শচীন স্টার ওয়ানে প্রচারিত জনপ্রিয় নৃত্য অনুষ্ঠান নাচ বলিয়ের প্রথম মরশুমে একসাথে প্রতিযোগী হিসেবে অংশগ্রহণ করেছিলেন; সেখানে তাঁরা বিজয়ী হয়েছিলেন। বলিউড প্রবেশদ্বার ভারতীয় টেলিভিশন অভিনেত্রীদের তালিকা ভারতীয় চলচ্চিত্র অভিনেত্রীদের তালিকা Sharma, Sarika (১৭ আগস্ট ২০১৬)। "TV actress Supriya Pilgaonkar turns 49, daughter sends a yummilicious cake"। The Times of India। সংগ্রহের তারিখ ২০১৬-০৮-২৩।  "Staying in step with Sachin and Supriya"। The Telegraph। Calcutta, India। ২৪ ডিসেম্বর ২০০৫। সংগ্রহের তারিখ ২০১৬-০৮-২৩।  উইকিমিডিয়া কমন্সে সুপ্রিয়া পিলগাঁওকর সংক্রান্ত মিডিয়া রয়েছে। ইন্টারনেট মুভি ডেটাবেজে সুপ্রিয়া পিলগাঁওকর (ইংরেজি)
ফেনী জংশন রেলওয়ে স্টেশন

ফেনী জংশন রেলওয়ে স্টেশন বাংলাদেশের চট্টগ্রাম বিভাগের ফেনী জেলার ফেনী সদর উপজেলায় অবস্থিত একটি রেলওয়ে স্টেশন। ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে ফেনী রেলওয়ে স্টেশন তৈরি করা হয়। ১৯২৯ সালে ফেনী থেকে বিলোনিয়া হয়ে আগরতলা রেলপথ তৈরি হলে ফেনী জংশন স্টেশনে পরিণত হয়। ফেনী রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: সূবর্ণ এক্সপ্রেস পাহাড়িকা এক্সপ্রেস মহানগর প্রভাতী\গোধুলী এক্সপ্রেস উদয়ন এক্সপ্রেস মেঘনা এক্সপ্রেস মহানগর এক্সপ্রেস তূর্ণা এক্সপ্রেস বিজয় এক্সপ্রেস সোনার বাংলা এক্সপ্রেস ময়মনসিংহ এক্সপ্রেস কর্ণফুলী এক্সপ্রেস ঢাকা\চট্টগ্রাম মেইল সাগরিকা এক্সপ্রেস চট্টলা এক্সপ্রেস লাকসাম কমিউটার জালালাবাদ এক্সপ্রেস ও লোকাল ট্রেন। "ফেনী রেলওয়ে স্টেশন পরিনত হয়েছে পকেটমার ও নেশাখোরদের অভয়ারণ্যে"। বাংলাদেশ প্রতিদিন। সংগ্রহের তারিখ ২০২০-০৩-১৮।  "তীব্র পানির সংকটে ফেনী রেলওয়ে স্টেশন: যাত্রীদের দুর্ভোগ"। আমাদের কন্ঠ। ২০১৯-১০-২২। ২০২১-০৫-০৬ তারিখে মূল থেকে আর্কাইভ করা। সংগ্রহের তারিখ ২০২০-০৩-১৮।  "রেলওয়ে - বাংলাপিডিয়া"। bn.banglapedia.org। সংগ্রহের তারিখ ২০২০-০৩-১৪।  থেকে, মো: ওমর ফারুক, ফেনী। "ফেনী-বিলোনিয়া রেলপথ ২৩ বছর পর চালু হচ্ছে"। DailyInqilabOnline। সংগ্রহের তারিখ ২০২০-০৩-১৮।  রিপোর্টার, স্টাফ (২০১৯-০২-২৪)। "ফেনী ট্রেনের নাম ও সময়সূচি | MorningRinger"। সংগ্রহের তারিখ ২০২০-০৩-১৮।
বিলিরুবিন

হিম (হিমগ্লোবিনের লৌহযুক্ত প্রস্থেটিক গ্রুপ) ভেঙে যে সমস্ত বর্জপদার্থ তৈরি হয় হলুদ পিত্ত রঙ্গক বিলিরুবিন তাদের অন্যতম (আরেকটি হল কার্বন মনোক্সাইড)। বিলিরুবিন বিজারিত হলে সবুজ বিলিভার্ডিন তৈরি হয়। রক্তের বিলিরুবিন যকৃতে গ্লুকো-ইউরোনিক অ্যাসিডযুক্ত হয়ে জলদ্রাব্য হয় এবং পিত্তের মাধ্যমে ক্ষুদ্রান্ত্র পৌছায়। সেখানে ব্যক্টেরিয়া দ্বারা অর্ধেক বিলিরুবিন থেকে ইউরোবিলিনোজেন উৎপন্ন হয় যা অন্ত্র থেকে শোষিত হয়ে শেষে হলুদ ইউরোবিলিন হিসাবে মূত্রে (প্রস্রাব/পেচ্ছাপ) পৌছায় বলে মূত্রের রং হলুদ। পায়খানার রং হল হলুদ বিলরুবিন ও খয়েরী স্টারকোবিলিনের মিশ্রণ। ইউরোবিলিনোজেন অন্ত্রে থেকে গেলে জারিত হয়ে খয়েরী স্টারকোবিলিন তৈরি করে। দেহে বিলরুবিন বেশি হলে তাকে জন্ডিস বলে। মোট বিলিরুবিন = প্রত্যক্ষ বিলিরুবিন + পরোক্ষ বিলিরুবিন উদ্ধৃতি ত্রুটি: <ref> ট্যাগ বৈধ নয়; Tietze 2012 pp. 86–122 নামের সূত্রটির জন্য কোন লেখা প্রদান করা হয়নি